30 



J. F. Beandt, 



ossis dicti supra antrorsum subcurvata, latissima, in faciei externae medio maxima, cristam 

 emittente, excavata. Squama temporalis lateribus valde tumida. Ossis sphenoidei processus 

 pterygoidei tenues, satis lamellosi. Ossis frontis pars orbitalis brevissima, quare orbita 

 postice fere tota aperta. Arcus zygomatici mastodontinis sublongiores, postice altiores, mi- 

 nus horizontales, molarium alveolis magis sursum remoti. Narium apertura externa pro- 

 pria ante frontem conspicua, oblonga, transversa, ob dentium incisivorum superiorum 

 magnorum vel maximorum alveos amplos, supra parte sua basali confluxos et prominentes, 

 a parte sua anteriore, multo longiore, fossam oblongam, ossibus incisivis impressam, pro- 

 boscidis musculorum insertionis loco praebentem, quare etiam in inferiore parte antice 

 apertam exhibente, sejuncta. Fossa modo dicta lateribus ab alveolis convexis dentium in- 

 cisivorum terminata partem posteriorem angustam ostendit. Foramen infraorbitale libère 

 antrorsum hiat. Maxillae pars anterior altior quam in Mastodonte. Ossa incisiva parte sua 

 apicali mandibulae symphysin semper superant. Palatum inter molares angustissimum, 

 molarium coronis singulis latitudine circiter subaequans, vel multo angustius. Mandibulae 

 Symphysis brevissima, edentata, rostro brevi, triangulari vel hamato, supra excavato, mu- 

 nita. Rami ejus arcuati alti, tumidissimi et anguli prominentis loco truncato-rotundati. 

 Processus coronoideus brevissimus. 



Dentés incisivi maxillaires bini, laniariis similes, saepe maximi, vario modo plerumque 

 apicibus sursum. interdum deorsum, curvati, imo adeo interdum spirales, in feminis inter- 

 dum minores. Incisivi El&phantorum et Proboscideorum in Universum secundum Owen 

 (Odontogr. p. 627. Pl. 146. Fig. 8. г, Description of (lie Plates, p. 37) e substantiae osseae 

 (dentine) modificatione, eburneae nomine designata, componuntur, quae in sectione dentis 

 transversa strias arcuatas inde a centro ad peripheriam usque in directione contraria dis- 

 currentes ostendit, ita quidem, ut striarum decussatione formae rhomboedricae efficiantur. 

 Eburnea substantia caemento externo obtegitur. Penitiorem structuram Owen l. I. p. 640 

 descripsit et in tabida 149 icône illustravit. 



Molares plerumque collo destituti 1 ) majores quam in Mastodontibus et Dinotheriis et 

 aliis Pachydermatibus in Universum | J? inveniuntur, qui vero non eodem tempore omnes 

 ex alveolis exserti conspiciuntur, sed sensu horizontali inde a parte maxillarum posteriore 

 ad anteriorem sensim sensimque ex alveolis prodeunt, ita quidem ut vel molarium bini ad- 

 sint vel unus tantum in utriusque maxillae utroque ramo uno eodemque tempore conspi- 

 ciatur, et in Elephanto indico е. c. molarium ultimus maximus praecedentem amovens in 

 speciminibus annum 50 circiter agentibus demum erumpere dicatur. Molares très, qui 

 e maxillarum singulis ramis prius emergunt et reliquis sunt minores, dentibus lacteis 

 Mastodontum et Dinotlieriorum aequiparandi esse videntur. Molares praeterea ex alveolis 

 exserti et detriti per tempus aliquot adhuc crescunt. 



1) Diximus plerumque, quum secundum Falcouer I subgeneris Stegodon molares possidebant coronae figura 

 et Cautley (Faun. ant. sivalensis) Elephanti exstincti | ad mastodontinos transitum parantes. 



